aber am endi blibt natürlich d'frog, wieso ass so wenig lüt cho sin!? schliesslich will euse kassier am endi vom fescht au schwarzi zahle schribe chönne, was bi 150 lüt natürlich schwer wird!  okay,  viellicht müen mir eus au an dr eigene nase neh und das thema isch nach dä terroraschläg in dä USA, viellicht grad e chli fehl am platz gsi (was mir bi dr uswahl vom thema, leider nid hän chönne vorusahne!). mir hän aber au eifach müesse gspühre, ass unabhängig vom thema, d'lüt im moment viellicht au eifach gar nid so luscht uff s'feschte hän, das belege au studie, wonach sit dem terror und em konkurs vo dr Swissair, in dr Schwiz viel mehr lüt unter depressione lide, wie in andere johre. im witere isch wie gseit  sicher au s'neue itrittsalter ab 18 dr für verantwortlich gsi, ass weniger lüt cho sin, das het sich eifach no z'wenig bi dä ältere lüt umegsproche gha und die jüngere hän jo nümm dörfe choh. uff jede fall wärde mir jetzt aber sicher nid resigniere und bim nögschte fescht halt no mehr energie dri stecke, damit wieder mehr chömme. mir sin uff jede fall überzügt, ass es im februar, wie immer, wieder mehr lüt azieh wird. und wenn das publikum denn au so guet ufgleit isch, wie das mol, denn wird das ganz  bestimmt wieder e waaaaahnsinns Party!!!!!